text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: التبذير في ميزانية الدولة
text.text_idx: #000005
text.text: الرئيسيةتاريخإستفاقة الروح التونسية في أحداث الزلاج 7 نوفمبر 1911
text.text_idx: #000006
text.text: إستفاقة الروح التونسية في أحداث الزلاج 7 نوفمبر 1911
text.text_idx: #000007
text.text: ذكرى ” 7 نوفمبر 1911′′ هي “ذكرى احداث الزلاج” الي بعد كل الصدامات انتهات باعدام ابطال توانسة اشهرهم “المنوبي الجرجار ” الي اعدموه بالمقصلة في ساحة باب سعدون .
text.text_idx: #000009
text.text: الحادث تعدى عليه تو أكثر من قرن و لكن كي تلقا في الفايس بوك لكل كان زوز صفحات تونسية تذكروه (صفحات قومية خاطرهم) تبهت لها الدرجة اهم احداثنا مجهولة و ابطالنا منكورين ، منحبش نرجع للكلام التقليدي الي ديما نقول فيه و الي كلنا نعرفوه ( تفشي الجهل ،تدني الوعي العام ،الضياع ...) و اصلا لا فايدة في المعاودة . لكن نحب نركز على قيمة الحدث و رمزيتو في الفترة اذيكة .
text.text_idx: #000010
text.text: ـــ بعد الاستعمار و الهزيمة العسكرية و الانهازم النفسي الي عم الامة و الاستسلام للاستعمار تماما ( نهاية المقاومة المسلحة في 1884 بعد وفاة ” علي بن خليفة” ) . بدا تظهر نخب تعاونت مع الاستعمار و برراتو و لقات فيه فايدة . و بقية الشعب استسلم .
text.text_idx: #000011
text.text: و عطا للذل كارو و اكهو فرانسا بدات تستولي على كل شي : اراضي ،ثروات باطنية و اي حاجة فيها منفعة . و الامر تعدى و فرانسا اعتقدت انو التوانسة تعودو بالذل و معادش فيهم. لكن في الاثناء الوعي القومي بدا يتبعث في وسط الشباب الصادقي . و هكا عملو ” حركة الشباب التونسي” في 1907 و بداو نشاطهم و عملو جريدة “التونسي” في زوز نسخ بالفرانساوية و العربية.
text.text_idx: #000012
text.text: من شهداء واقعة الجلاز
text.text_idx: #000013
text.text: و هكا متعدات 3 سنين الا و رجعت الروح و هكا بدات اضرابات طلبة جامع الزيتونة المعمور في افريل 1910. كي حبت فرانسا تنتزع “وقف أرض الزلاج، المقبرة حاليا” و تردو ملك بلدية تونس الي مسيطرين عليها . عفويا سكان تونس لكل قامو و تصادمو و استشهدو و كان هاذا اول قرار استعماري يفشل و من وقتها بش تبدى المعركة الوطنية و بش ترجع “الروح التونسية الحربية” .
text.text_idx: #000014
text.text: ـــ النهار هاذا هوا من نهارات الروح التونسية الحرة الي نفيق عفويا و تحارب على كل شي من غير خوف . النهار هذا كيفو كيف ايامات برشا في تاريخنا و منهم ايامات الثورة فيه ابطال و فيه رمزية و وبعدو مستقبل كامل و تاريخ و هوية . كيف نشوفو مزال مجهول منستغربش وقتها من ازمتنا في الهوية و ازمتنا في السياسة و ازمتنا في نخبتنا و من الروح الانهزامية الي متفشية فينا.
text.text_idx: #000015
text.text: ** و كل عام و أبطالنا حيين في رواحنا و منوريلنا ثنيتنا . الي يمن بتونس مينجمش يكون كان حربي لنو جدودنا كانو هكا **
text.text_idx: #000016
text.text: مجموعة صور نادرة حول أحداث الجلاز
text.text_idx: #000017
text.text: إضغط على الصورة للتكبير
text.text_idx: #000018
text.text: معركة قبرار ضد جيش الإستعمار 2 أكتوبر 1954
text.text_idx: #000019
text.text: إمتيازات رأس المال الأوروبي في تونس قبل الإستعمار
text.text_idx: #000020
text.text: كيف وقعت تونس في فخ القروض الأجنبية قبل الإستعمار؟؟
text.text_idx: #000021
text.text: دماء خالدة.. معركة رمثة بجبل تطاوين في 25سبتمبر 1915
text.text_idx: #000022
text.text: تابعنا على الفيسبوك
text.text_idx: #000027
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000028